#### NOTA INFORMATIVĂ

**la contractul Nr. 06-15/491 din 08 decembrie 2020, Lot 5 de adaptare a proiectului de document normativ în construcții ”Execuția tratamentelor bituminoase duble inverse pe îmbrăcăminți din beton de ciment”.**

Prevederile prezentului document în construcții se va aplica la proiectarea, construcția, modernizarea, reabilitarea, repararea și întreținerea tuturor categoriilor tehnice ale drumurilor/străzilor și a altor zone.

Documentul normativ stabilește condițiile tehnice pe care trebuie să le îndeplinească tratamentele bituminoase duble inverse turnate la cald și la rece în etapele de elaborare a rețetei (dozajelor), controlul calității materialelor componente, preparare și punere în operă, precum și control al calității și recepția lucrărilor executate.

Prezentul normativ se recomandă administratorilor drumurilor, inginerilor și tehnicienilor care activează în proiectarea, construcția, reconstrucția, reabilitarea și întreținerea drumurilor publice naționale și locale.

Execuția tratamentelor bituminoase duble inverse pe îmbrăcăminți din beton de ciment este prevăzută în cadrul lucrărilor și serviciilor de întreținere periodică a drumurilor. Domeniul de aplicare se poate extinde la întreținerea periodică a autostrăzilor, spațiilor de servicii care sunt cu structuri rutiere rigide din beton de ciment etc.

Prin aplicarea tratamentelor bituminoase duble inverse turnate la cald sau la rece se pot remedia defecțiuni ale suprafeței de rulare și ale îmbrăcămintei rutiere sub formă de: a) suprafață poroasă; b) suprafață cu ciupituri; c) suprafață șlefuită; d) suprafață cu exfolieri.

DNC cuprinde norme și recomandări privind asigurarea calității materialelor în conformitate cu cerințele standardelor europene în vigoare, precum și calității executării lucrărilor, condițiile de execuție și recepție a lucrărilor executate.